**ÓRAVÁZLAT**

**ÖSSZEÜTKÖZÉSEK, KONFLIKTUSOK**

**Készítette: Seybold Emese**

 **Székesfehérvári Munkácsy Mihály Általános Iskola**

**Székesfehérvár, 2018-08-26**

**KAPCSOLATAIM, KÖREIM**

|  |  |
| --- | --- |
| **Ajánlott évfolyam** | 5. évfolyam |
| **Téma ‒ Kerettantervi kapcsolódás**  | 5-6. évfolyam, 3. tematikai egység – **Kortársi csoportok** |
| **Ajánlott időkeret**  | 45’ |
| **Az óra tartalma** | Összeütközések. Problémák és konfliktusok a csoporton belül, és ezek megoldása. |
| **Az óra közvetlen célja** | A gyerekek gondolkozzanak el azon, hogyan lehetne megoldani a csoporton belüli konfliktusokat. Mi történik, ha nem sikerül megoldani az összeütközéseket? Mi történik, ha valaki véletlenül vagy szándékosan kárt okoz a csoport többi tagjának? |
| **Megelőző tapasztalat/tudás** | Saját tapasztalatok károkozásról, jóvátételről, bocsánatkérésről, megbocsátásról |
| **Fejlesztendő képességek** | Önismeret, egymásra figyelés, mások megértése, véleményalkotás, megbocsátás, jóvátétel, az egyes tettek következményeinek belátása, hatékony kommunikáció, empátiakészség |
| **Értékek** | Önismeret, egymásra figyelés, mások megértése, empátia, felelősség, kooperáció |

**Iskola: Székesfehérvári Munkácsy Mihály Általános Iskola**

**Osztály:** 5. a

**Óra időpontja:** 2018. december

**Tanórát tartó neve:** Seybold Emese

**Óra témája:** Összeütközések, konfliktusok

**Óratípus:** Új ismeretet feldolgozó

**Óra célja, feladatai:**

* együttműködési és kommunikációs képességek fejlesztése
* a tolerancia, az egymásra figyelés fejlesztése
* érzelmi intelligencia fejlesztése
* önismeret fejlesztése
* az egyéni és közösségi boldogulást támogató értékek melletti elköteleződés fejlesztése
* konfliktusok megoldása
* a sokféleség, mint érték elfogadása

**Munkaformák**: Frontális, páros, kooperatív csoportmunka

**Eszközök:** - OFI Erkölcstan 5

* IKT technológia
* Szitakötő folyóirat 39. szám 2017-3 ősz
* csomagolópapír, filctollak

| **Idő** | **Tevékenységek**  | **A tevékenység célja, fejlesztendő képességek** | **Munkaformák és módszerek** | **Eszközök, mellékletek** |
| --- | --- | --- | --- | --- |
| Diák | Pedagógus |
| Óra szakasza: Ráhangolás |
| 5 perc | **Melyik volt az enyém?** Minden résztvevő kezében van egy saját apró tárgy. A tárgyat átadjuk egy másik résztvevőnek azzal, hogy pl. *Ez Judit sípja, és azért szereti, mert hangos.* Cserébe megkapjuk a másik ember kezében lévő tárgyat, ugyanezzel a két információval (kié, és miért szereti). A tárgyakat tovább adogatjuk, míg alaposan összekeverednek. Végül körbeállunk, és megpróbáljuk visszajuttatni a tárgyakat a gazdájuknak. | kooperativitás, figyelem,együttműködési készség | Frontális játék | személyes tárgyak |  |
| Óra szakasza: Téma bemutatása |
| 10 perc | Szitakötő folyóirat Komjáthy Ágnes: Tulajdonképpen című cikkének feldolgozása. a, Minden csoport elolvassa a cikket (folyóirat 30-31. oldal). b, Csomagolópapírra összegyűjtik a kapott kérdésre a válaszokat. (melléklet)  | információ szerzése- és feldolgozása, kooperativitás, empátiakészség, érzelmek értelmezése és kifejezése | Kooperatív csoportmunkaMegbeszélés: frontális | 24 db Szitakötő folyóirat4 db csomagolópapír, filctollak, 4 db feladatlap a csoportoknak (melléklet) |  |
|  |  |  |  |  |  |
| **Óra szakasza: Téma feldolgozása** |
| 6 perc | Beszámolók a csoportmunkárólA csoportok felolvassák az összegyűjtött cselekedeteket és érzelmeket.  | Együttműködési készség, érzelmek kifejezése, az egyes tettek következményeinek belátása, figyelem  | frontális |  |  |
| 3 perc4 perc |  A csoportok egy szerepjátékra készülnek. Egy megtörtént, kedves vagy utálatos iskolai cselekedetet kell bemutatniuk némajátékkal.  A szerepjátékban bemutatott helyzetek, konfliktusok megoldására közös megbeszélés, ötletelés. | Együttműködési készség, kooperativitás, érzelmek kifejezése, az egyes tettek következményeinek belátása, problémamegoldás, tolerancia, figyelem | Kooperatív csoportmunkaMegbeszélés: frontális |  |  |
| **Óra szakasza: Gondolkodó** |
| 4 perc | Tankönyv 100. oldalán. a 2-es feladatban található kép kivetítése projektoron. A kép értelmezése. A feladat utasításai alapján az érzelmi reakciók megbeszélése.  | empátiakészség, érzelmek kifejezése | Egyéni és frontális munka | tankönyv | projektortankönyv |
| 7 perc | - Tankönyv: 101. oldal/4-es feladatának közös értelmezése, megbeszélése. -A táblázatban szereplő magatartásformákat a csoportok csomagolópapírra felírják. A cetliken megkapott szövegekről közösen eldöntik és odaragasztják, hogy melyik magatartásformához illik.  | Együttműködési készség, érzelmek kifejezése, kooperativitás, egymásra odafigyelés | frontális munkacsoportmunka | tankönyv,csomagolópapír, cetlik, ragasztó | tankönyv |
| **Óra szakasza: Levezetés, értékelés** |
|  4 perc | *Játék:* **Az üres szék.** Minden résztvevő egy széken ül össze-vissza. Fontos, hogy nem körben, a székeket el kell forgatni. Egy üres szék marad, a foglalkozásvezető arra akar leülni. A játékosok megpróbálják megakadályozni úgy, hogy ők ülnek a székre, csakhogy akkor az üresen maradt székükre ülhet le. Aki egyszer felállt, nem ülhet vissza a helyére. A játékosok előre megbecsülik, hogy mennyi időbe telik majd, hogy a foglalkozásvezető leüljön. Rövid stratégiai megbeszélést is tarthatnak. Egy-két játékos is beállhat a foglalkozásvezető helyére. | együttműködési készség, kooperativitás, figyelem | frontális munka |  |  |
| 2 perc | *Értékelés:*Közösen az órai feladatok, az egyéni és csoportos aktivitás értékelése. Javaslatok, észrevételek megfogalmazása.  | Érzelmek kifejezése, egymásra odafigyelés, együttműködési készség | frontális munka |  |  |

**Megjegyzések:**

Feladatlap a csoportoknak:

1. csoport

a) Olvassátok el Komjáthy Ágnes: Tulajdonképpen című cikkét (folyóirat 30-31. oldal)!

b) Gyűjtsétek össze csomagolópapírra, milyen jó dolgokat tett a cikk szereplője az iskolában, illetve otthon!

c) Készüljetek fel egy szerepjátékra! Mutassatok be egy iskolai kedves cselekedetet!

2. csoport

a) Olvassátok el Komjáthy Ágnes: Tulajdonképpen című cikkét (folyóirat 30-31. oldal)!

b) Gyűjtsétek össze csomagolópapírra, hogyan érezte magát a cikk szereplője akkor, amikor jó dolgokat tett az iskolában, illetve otthon!

c) Készüljetek fel egy szerepjátékra! Mutassatok be egy iskolai barátságos cselekedetet!

3. csoport

a) Olvassátok el Komjáthy Ágnes: Tulajdonképpen című cikkét (folyóirat 30-31. oldal)!

b) Gyűjtsétek össze csomagolópapírra, milyen utálatos dolgokat tett, tervezett a cikk szereplője az iskolában, illetve otthon!

c) Készüljetek fel egy szerepjátékra! Mutassatok be egy iskolai utálatos cselekedetet!

4. csoport

a) Olvassátok el Komjáthy Ágnes: Tulajdonképpen című cikkét (folyóirat 30-31. oldal)!

b) Gyűjtsétek össze csomagolópapírra, hogyan érezte magát a cikk szereplője akkor, amikor utálatos dolgokat tett az iskolában, illetve otthon!

c) Készüljetek fel egy szerepjátékra! Mutassatok be egy iskolai utálatos cselekedetet!